Ph[ilippus], Dei gratia Francorum rex, omnibus collectoribus annalium nostrorum ecclesiasticorum et superintendentibus eorum negocio deputatis in regno nostro, ad quos presentes littere pervenerint, salutem. Mandamus vobis quatenus, receptis presentibus, manum nostram de prioratibus conventualibus ordinis Clugniacensis, licet a tempore gratie de annalibus nobis facte, vacantibus admoventes, ab impedimento bonorum illorum quorumcumque penitus desistatis, quousque aliud a nobis super hoc vos recipere contingerit (sic) in mandatis. Preterea domos, domicilia, vel maneria, quocumque censeantur nomine, que ad mensam seu sellam abbatis Clugniacensis liquido deputantur, ubi de fraude vel evidenti malitia non preconstet, sibi deliberetis omnino. Item censas seu pansiones (sic) deberi et reddi annuatim ecclesie Clugniacensi pro ipsius substentatione super aliquibus subditis sibi prioratibus consuetas non impediatis occasione vacationis prioratuum hujusmodi cognominis ille prout solito percipi valeant et haberi omnino potestatem alias nobis super hiis attributam. Actum Parisiis, die lune post festum Exaltationis sancte Crucis, anno Domini Mº CCº nonagesimo octavo.